2013. gada Eiropas U-18 čempionāts basketbolā
2013. gada Eiropas U-18 čempionāts basketbolā notika Latvijā (Liepājā, Ventspilī un Rīgā) 2013. gadā, laikā no 18. līdz 28. jūlijam. Par čempioniem kļuva Turcijas izlases basketbolisti, kas finālspēlē ar 81—74 pārspēja Horvātijas izlasi. Laukuma saimnieki Latvijas izlase ieņēma 4. vietu turnīrā, piedzīvojot zaudējumu pusfinālā pret Horvātiju un pēc tam spēlē par bronzas medaļām pret Spāniju ar rezultātu 56—57.